Diari Oficial de la Generalitat Valenciana


Sumari del DOGV 4985, del 14-04-2005 (2005/3361)

ACORD d'11 de març de 2005, de la Comissió Territorial d'Urbanisme de València, relatiu a l'homologació i PRI actuació integrada A-A-2 de Xirivella.
----------------------------------------------------------------------------------------------------------------------------------------------------

### Dades del document

Número de DOGV
:   4985

Data del DOGV
:   14-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3361


Data del document
:   11-03-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Xirivella
    * pla d'urbanisme

ACORD d'11 de març de 2005, de la Comissió Territorial d'Urbanisme de València, relatiu a l'homologació i PRI actuació integrada A-A-2 de Xirivella. [2005/X3361]
  
En relació amb l'homologació i el Pla de reforma interior de l'actuació integrada A-A-2, presentada per l'Ajuntament de Xirivella, es ressalten els següents antecedents i fonaments jurídics:
  
Antecedents de fet
  
Primer. El projecte es va sotmetre a informació pública inserint anuncis en el Diari Oficial de la Generalitat Valenciana núm. 4718, de 24.3.2004, i en el periòdic Levante del 4.3.2004.
  
Després d'examinar l'expedient administratiu remés per l'administració municipal, no consta que s'hagen presentat al·legacions.
  
Segon. L'aprovació provisional es va produir per acord plenari de 17 de juny de 2004.
  
Tercer. L'objecte del projecte és redelimitar la unitat d'execució compresa entre els carrers Salvador Castrillo, Juan Molina, els terrenys dels quals estan classificats com a sòl urbà d'ús residencial, illa de cases tancada.
  
L'àmbit d'actuació té una superfície d'1.526'20 m², i està prevista la seua gestió en el planejament vigent a través del sistema d'expropiació. Mitjançant l'homologació a examen es modifica la gestió passant a la modalitat d'indirecta, d'acord amb les previsions de la Llei reguladora de l'activitat urbanística (en endavant LRAU).
  
D'altra banda, no es modifiquen les determinacions del Pla general vigent. El quadre resum de la unitat d'execució és el següent:
  
L'urbanitzador adjudicatari del Programa d'actuació integrada és l'agrupació d'interés urbanístic A-A-2.
  
Quart. Xirivella compta amb Pla general aprovat per la Comissió Territorial d'Urbanisme en data 23 d'abril de 1993.
  
Cinqué. La Comissió Informativa de la Comissió Territorial d'Urbanisme de València, en la sessió de 4 de març de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que preveuen l'article 52 i concordants LRAU. No obstant això, la documentació no està completa, ja que els plans rectificats presentats per l'Ajuntament no estan degudament diligenciats.
  
Segon. L'article 72 del Reglament de planejament de la Comunitat Valenciana disposa el següent:
  
?Article 72. Funció dels plans de reforma interior
  
1. Els plans de reforma interior tenen com a objecte complementar l'ordenació detallada, en àrees consolidades, de sectors delimitats pel Pla general, quan aquest l'haja diferit a la seua redacció.
  
Es consideren àrees consolidades, a l'efecte del paràgraf anterior, les que comprenguen sòl integrat en els nuclis urbans i que requerisquen complementar o renovar la seua urbanització o, fins i tot, ser objecte d'una urbanització integral.
  
2. El fi de la reforma interior ha d'escometre operacions de renovació urbana que tendeixen a moderar densitats, a reequipar barris sencers o a modernitzar la seua destinació urbanística, preservant el patrimoni arquitectònic d'interés?.
  
Per la seua banda l'article 80, 2n paràgraf, del mateix reglament estableix;
  
?Poden formular-se plans de reforma interior que, a més dels fins que els són propis, expressats en l'article 72 d'aquest reglament, tinguen com a objecte millorar l'ordenació continguda en el Pla general per al sòl urbà i àrees de reforma interior?.
  
Tercer. El projecte respon satisfactòriament a les exigències de l'interés públic, mentre que millora l'ordenació anterior, ajusta el sistema de gestió a les previsions de la LRAU i permet la cessió i la urbanització del viari pendent d'obertura. No s'observa, en definitiva, obstacle legal per a l'aprovació definitiva.
  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions i plans parcials de municipi de menys de 50.000 habitants, de conformitat al que disposa la disposició transitòria primera, punt 3, i l'article 54.2.B de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Amb aquest fonament, la Comissió Territorial d'Urbanisme, en la sessió de l'11 de març de 2005, acorda: aprovar definitivament l'homologació i el Pla de reforma interior de la unitat d'execució A-A-2 de Xirivella, condicionat que es presenten per a visat dues còpies del projecte, amb els plans rectificats, degudament diligenciades per l'Ajuntament.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs o acció que estime oportú.